Afrikamesterskapet i fotball for kvinner 2010

Afrikamesterskapet i fotball for kvinner 2010 var det 9. afrikamesterskapet i fotball for kvinner. Mesterskapet ble arrangert i Sør-Afrika fra 29. oktober til 14. november, fire måneder etter at de arrangerte VM for menn. Dette er tredje gang Sør-Afrika arrangerer Afrikamesterskapet, og som tidligere år spilles mesterskapet i Gauteng nær Johannesburg.

De to beste lagene kvalifiserte seg for VM 2011.

Kvalifisering

23 landslag var påmeldt til kvalifiseringen, ett lag mer enn i 2008. Av lagene som ikke deltok i 2008 men som deltok denne gangen kan nevnes Gabon, som både i 2006 og 2008 trakk seg etter å ha blitt tildelt sluttspillet, og Sierra Leone, som ikke hadde deltatt siden 1995. Republikken Kongo, som slo Mali i sluttspillet i 2008 og dermed ble nummer seks av åtte lag, er blant lagene fra 2008 som ikke deltok.

Kvalifiseringen hadde to utslagsrunder. 5 lag var seedet inn i andre runde, basert på prestasjonen i 2008; Tunisia var seedet på grunn av Republikken Kongos fravær. Første runde ble spilt mellom de 18 dårligst rangerte landslagene, som var satt opp mot hverandre på geografisk grunnlag, og møttes hjemme og borte. De 9 vinnerne møtte deretter 5 seedede lag til spill om de 7 ledige plassene. 

Sør-Afrika var sikret plass som arrangør.

Første runde

Første runde ble spilt mellom 5. mars og 21. mars 2010.

Andre runde
Andre runde ble spilt mellom 21. mai og 6. juni 2010.

 1 Namibias fly ble kansellert, og Namibias fotballforbund klarte ikke å finne alternativ transport. De ga dermed walkover.

Sluttspillet

Lag
	

Sluttspillet gikk i tiden fra 29. oktober til 14. november.

Trekningen ble holdt i Boksburg 21. september.

Spillesteder

14 av 16 kamper ble spilt på Sinaba Stadium i townshipen Daveyton i Ekurhuleni kommune øst for Johannesburg sentrum, med plass til 15 000 tilskuere. De to siste kampene i gruppespillet hadde avspark samtidig, og man måtte derfor benytte et annet stadion i tillegg til Sinaba-banen, Makhulong Stadium i Tembisa, med plass til 10 000.

Gruppespill

Gruppe A

Sør-Afrika og Nigeria forsvarte sin status som de to høyest rangerte lagene av FIFA. Tanzania debuterte i sluttspillet med tre tap.

Gruppe B

Kamerun kvalifiserte seg for semifinalen for femte gang på rad, og for første gang uten tap i gruppespillet, selv om både Ghana og Algerie var rangert høyere på FIFA-rankingen. De regjerende mestrene fra Ekvatorial-Guinea slo ut Ghana med 3–1 i siste kamp. Ghana ble slått ut i gruppespillet for andre gang på rad, men det er første gang siden 1995 at laget ikke er kvalifisert for VM. Algerie, som eneste nordafrikanske lag, ble slått ut med tre ettmålstap.

Utslagsspill

Semifinaler

Bronsefinale

Finale

Nigeria fikk revansje for tapet i 2008 og vant sitt åttende av ni mulige afrikamesterskap.

Referanser

Eksterne lenker 
 

Afrikamesterskapet i fotball for kvinner
Fotball i 2010
Fotball i Sør-Afrika
Internasjonale mesterskap i 2010
Internasjonale mesterskap i Sør-Afrika
Sport i Sør-Afrika i 2010
Sport i Afrika i 2010